Case ID: 1134358
Sentence 77: Mülki işlər və iqtisadi mübahisələr üzrə məhkəmə icraatı zamanı məhkəmələr ədalət mühakiməsini çəkişmə və tərəflərin bərabərliyi prinsipinə riayət etməklə, tərəflərin təqdim etdiyi sübutlar və faktlar əsasında həyata keçirməli, öz qərarlarını yalnız tərəflərin çəkişmə prinsipinə əsasən müzakirə etdiyi dəlillərlə, onların verdiyi izahatlarla, təqdim etdikləri və Mülki Prosessual Məcəllənin tələblərinə müvafiq olaraq əldə edilmiş sübutlarla əsaslandırmalı, həmin sübutların araşdırılmasından irəli gələn həqiqəti müəyyən etməlidir.Məhkəmə işin faktiki hallarını və qanunvericiliyin göstərilən müddəalarını, həmçinin icraçı Cavabdeh MMC ilə abunəçi İddiaçı arasında bağlanmış xx.xx.2016-cı il tarixli müqavilənin şərtlərini nəzərə alaraq qeyd edir ki, iddiaçı Talıbov Müşfı̇q Kazım oğlu ona internet və İP TV xidmətlərinin göstərilməsi zamanı, Cavabdeh MMC tərəfindən ona müqavilədə nəzərdə tutulmuş şərtlərdən daha aşağı keyfiyyətli xidmətlərin göstərilməsi, cavabdehin təqsirli hərəkətləri nəticəsində ona maddi zərər dəyməsi barədə iddia tələbini əsaslandıra və bunu təsdiq edən hər hansı sübutlar təqdim edə bilmədiyindən hazırkı iddia tələbi təmin edilə bilməz.